Rikunarita-ORG/Wikinium huggingface dataset:
# Oċean Paċifiku

L-**Oċean Paċifiku**, huwa medda ta' ilma li tkopri iktar minn terz ta' wiċċ id-Dinja, u huwa l-ikbar u l-ifnad oċean. Dan l-oċean għandu lejn il-punent tiegħu, l-Asja u l-Awstralasja, l-Ameriki lejn il-lvant, l-Oċean tan-Nofsinhar lejn in-nofsinhar, u l-Oċean Arktiku lejn it-tramuntana. L-Oċean Paċifiku jmiss l-Oċean Atlantiku fuq linja immaġinarja mpinġija minn Cape Horn, fiċ-Ċili/Arġentina, li tibqa' nieżla 'l isfel lejn l-Antarktika, u jmiss l-Oċean Indjan fuq linja immaġinarja mpinġija mit-Tażmanja fl-Awstralja, li tibqa' nieżla 'l isfel sal-Antarktika.

Ħafna drabi, l-Oċean Paċifiku jiġi maqsum fil-Paċifiku ta' Fuq u l-Paċifiku ta' Isfel, skond jekk jinsabx 'il fuq jew 'l isfel mill-Ekwatur, rispettivament. L-isem Paċifiku ngħata mill-baħħar Portugiż Ferdinand Magellan fl-1520 u jfisser l-istess bħall-aġġettiv.
# Ħin barrani

Il-**ħin supplementari** hu perjodu miżjud f'xi logħob tal-futbol jekk l-iskor jibqa' pari fl-aħħar tal-ħin normali.

Il-ħin supplementari jintlagħab biss jekk il-logħba jkollha bżonn rebbieħ ċert, eż. f'kampjonat eliminatorju fejn tim wieħed biss irid jikkwalifika għall-fażi ta' wara. Fil-futbol professjonali jintlagħbu 30 minuta ta' ħin miżjud, li jkunu maqsuma f'żewġ perjodi ta' ħmistax-il minuta kull taqsima. Imma, mhux il-kompetizzjonijiet kollha jinkludu din is-sistemà ta' ħin miżjud; eżempju, il-CONMEBOL storikament qatt ma wżaw il-ħinijiet supplementari f'ebda kompetizzjoni li kienet torganizza, bħal Copa Libertadores (illum, din tuża l-ħin supplementari biss fil-partita finali tal-kompetizzjoni).

Jekk partita bħal din tispiċċa pari anki wara l-ħin miżjud, din tiġi deċiża permezz ta' l-għoti tal-penalties.

Il-ħin supplementari m'għandux ikun konfuż mal-ħin miżjud mir-referì f'kull perjodu minħabba telf ta' ħin għas-sostituzzjonijiet, xi plejers li jkunu weġġgħu jew xi tip ta' telf ta' ħin ieħor.

## Ara wkoll

* L-għoti tal-penalties
* Regola tal-gowls barra mid-dar
* Gowl tad-deheb
* Gowl tal-fidda
# West Asian Football Federation

**West Asian Football Federation** (WAFF) hi sottofederazzjoni li hi parti miż-Żona tal-Futbol Ażjatika li tgħaqqad timijiet nazzjonali li jinsabu fil-Punent tal-Asja. Il-membri tagħha huma l-Iran, l-Iraq, il-Ġordan, il-Palestina u s-Sirja. Huma jorganizzaw il-West Asian Football Federation Championship li fih jipparteċipaw is-sitt timijiet imsemmija u xi timijiet nazzjonali invitati li mhumiex parti mill-federazzjoni, imma li huma mill-Asja.

## Assoċjazzjonijiet

* Baħrejn
* Emirati Għarab Magħquda
* Ġordan
* Arabja Sawdija
* Iran
* Iraq
* Jemen
* Kuwajt
* Libanu
* Oman
* Palestina
* Qatar
* Sirja

## Ara wkoll

* AFC
* ASEAN Football Federation (AFF)
* East Asian Football Federation (EAFF)
* South Asian Football Federation (SAFF)

## Ħoloq esterni

* Sit uffiċjali tal-federazzjoni